CELEX: C2005/193/01
Language: et
Date: 2005-08-06 00:00:00
Title: Euroopa Kohtu otsus (kolmas koda) 16. juuni 2005. aasta kohtuasjas C-123/02: Euroopa Parlament versus Royal & Sun Alliance Insurance (Vahekohtuklausel — Kindlustuslepingud — Kindlustatud riski suurenemise aluste lõppemine — Kuritarvitamine — Lepinguline vastutus — Kahju hüvitamine)

6.8.2005   
            
            
               ET
            
            
               Euroopa Liidu Teataja
            
            
               C 193/1
            
         
      EUROOPA KOHTU OTSUS
   
   (kolmas koda)
   16. juuni 2005. aasta
   kohtuasjas C-123/02: Euroopa Parlament versus Royal & Sun Alliance Insurance (1)
   
   (Vahekohtuklausel - Kindlustuslepingud - Kindlustatud riski suurenemise aluste lõppemine - Kuritarvitamine - Lepinguline vastutus - Kahju hüvitamine)
   (2005/C 193/01)
   Kohtumenetluse keel: prantsuse
   Kohtuasjas C-123/02: Euroopa Parlament (esindajad D. Petersheim, O. Caisou-Rousseau ja M. Ecker), v. Royal & Sun Alliance Insurance (esindajad advokaadid J.-L. Fagnart ja L. Vael), mille esemeks on EÜ artikli 238 alusel esitatud 5. aprilli 2002. aasta hagi, tegi Euroopa Kohus (kolmas koda), koosseisus: koja esimees A. Rosas, kohtunikud R. Schintgen (ettekandja) ja K. Schiemann; kohtujurist P. Léger, kohtusekretär vanemametnik M. Múgica Arzamendi, 16. juunil 2005 otsuse, mille resolutiivosa on järgmine:
   
               1.
            
            
               Lepingu nr 5 013 347 ja lepingu nr 1F516 071 garantiide lõpetamise puhul, millest Royal & Sun Alliance Insurance teavitas Euroopa Parlamenti 9. oktoobril ja 6. novembril 2001, on tegemist nende lepingute õigusvastase lõpetamisega.
            
         
               2.
            
            
               Seoses lepingu nr 5 013 347 ja lepingu nr 1F516 071 õigusvastase lõpetamisega tuleb Royal & Sun Alliance Insurance'il hüvitada Euroopa Parlamendile tekitatud kahju.
            
         
               3.
            
            
               Royal & Sun Alliance Insurance'i poolt Euroopa Parlamendile tekitatud kahju hüvitamise summa 2001. aasta eest saadakse, esiteks, summa 205 131, 75 eurot korrutamisel kindlustusmaksete protsendiga, mille Royal & Sun Alliance Insurance sai kogusummast, mida Euroopa Parlament pidi tasuma kõigile neljale kaaskindlustajale, ning teiseks, summa 178 453,01 eurot korrutamisel sama protsendiga ja murdarvuga 44/46, mis vastab ajavahemiku kestusele. Seejärel tuleb maha arvata selle kahe tulemi summast selline summa, mida kõnealune institutsioon maksis või oleks pidanud maksma Royal & Sun Alliance Insurance'ile “töövaidluste/terrorismiaktide” garantiina seoses oma varaga, mis asub Belgias ja Luxembourgis, ajavahemiku 5. november kuni 31. detsember 2001 eest ning seoses kõikide garantiidega, mis hõlmavad Prantsusmaal asuvat vara, ajavahemiku 18. november 2001 kuni 31. detsember 2001 eest.
            
         
               4.
            
            
               Royal & Sun Alliance Insurance'i poolt Euroopa Parlamendile tekitatud kahju hüvitamise summa 2002. aasta eest saadakse summa 389 291,73 eurot korrutamisel kindlustusmakse protsentidega, mille Royal & Sun Alliance Insurance oleks saanud kogusummast, mida Euroopa Parlament oleks pidanud tasuma kõigile neljale kaaskindlustajale seoses garantiidega 2002. aasta eest ning lahutades selliselt saadud tulemilt summa, mille institutsioon oleks pidanud tasuma Royal & Sun Alliance Insurance'ile seoses varalise kahjuga Prantsusmaal asuvate varade puhul 2002. aasta eest, lahutamisel.
            
         
               5.
            
            
               Summale, mida Royal & Sun Alliance Insurance peab maksma Euroopa Parlamendile, kohaldatakse seaduslikku intressi alates 4. aprillist 2002.
            
         
               6.
            
            
               Mõista kohtukulud välja Royal & Sun Alliance Insurance'ilt.
            
         
      (1)  EÜT C 144, 15.6.2002.